Qirol Arthur (film)
Qirol Arthur (King Arthur) 2004-yilda ekranlarga chiqarilgan jangari-sarguzasht janridagi AQSh filmidir. Touchstone Pictures, Jerry Bruckheimer Films, World 2000 Entertainment va Green Hills Productions studiyalari tomonidan ishlangan hamda Buena Vista Pictures Distribution tomonidan tarqatilgan. Film rejissori — Antoine Fuqua, produseri — Jerry Bruckheimer, ssenariy muallifi esa David Franzonidir. Filmda bosh rollarni Clive Owen (Qirol Arthur rolida), Ioan Gruffudd (Lancelot rolida), Keira Knightley (Guinevere rolida), Mads Mikkelsen, Joel Edgerton, Hugh Dancy, Ray Winstone, Ray Stevenson, Stephen Dillane, Stellan Skarsgård va Til Schweiger ijro etgan. Filmning ilk relizi 7-iyul 2004-yilda boʻlib oʻtgan. Film mablagʻi $120 millionni tashkil etib, kartina umumjahon boʻylab $203 million daromad qilgan. Filmni suratga olish ishlari Irlandiya, Angliya va Uelsda boʻlib oʻtgan.